అలాగే యువరత్న నందమూరి బాలకృష్ణ నటించిన మరో కుటుంబ కథా చిత్రం 'నారీ నారీ నడుమ మురారి'.. 1990 ఏప్రిల్ 27న విడుదలైన ఈ సినిమా 2020 ఏప్రిల్ 27 నాటికి విజయవంతంగా 30 సంవత్సరాలు పూర్తి చేసుకుంటోంది. యువ చిత్ర ఆర్ట్స్ పతాకంపై, స్టార్ డైరెక్టర్ ఎ.కోదండరామి రెడ్డి దర్శకత్వంలో తెరకెక్కిన ఈ మూవీలో శోభన, నిరోషా కథానాయికలు కాగా, 'నవరస నటనా సార్వభౌమ' కైకాల సత్యనారాయణ, 'ఊర్వశి' శారద కీలక పాత్రలు పోషించారు.
కెరీర్లో 50వ చిత్రం అయినా ఎటువంటి కమర్షియల్ హంగులకు పోకుండా కుటుంబ కథా చిత్రాన్ని ఎంపిక చేసుకుని.. ప్రేక్షకాభిమానులను అలరించాడు బాలయ్య. ఫ్యామిలీ ఆడియన్స్ ఈ సినిమాకు బ్రహ్మరథం పట్టారు. కె.వి.మహదేవన్ స్వరపరచిన పాటలు, నేపథ్య సంగీతం, ఎ.విన్సెంట్, అజయ్ విన్సెంట్ కెమెరా వర్క్, ఆచార్య ఆత్రేయ, వేటూరి, సిరివెన్నెల పాటలు, తనికెళ్ల భరణి, భమిడిపాటి రాధాకృష్ణ, జి,సత్యమూర్తి, వినాయక శర్మ రాసిన మాటలు సినిమాకు ప్లస్ అయ్యాయి. బాలయ్య నటన, కామెడీ టైమింగ్, డ్యాన్సులు అభిమానులను అలరించాయి. ఈ సినిమాలో ఒక్క ఫైట్ కూడా లేకపోవడం విశేషం. బాలయ్య నటజీవితంలో 'నారీ నారీ నడుమ మురారి' ప్రత్యేకమైన చిత్రం అని చెప్పొచ్చు.
alaage yuvaratna nandamuri balakrishna natinchina maro kutumba kathaa chitram 'naarii naarii naduma murari'.. 1990 epril 27na vidudalaina ee sinima 2020 epril 27 naatiki vijayavantamgaa 30 samvatsaraalu puurti chesukuntondi. yuva chitra arts pataakampai, star director e.kodandarami reddi darsakatvamlo terakekkina ee mooveelo shobhana, nirosha kathaanaayikalu kaga, 'navarasa natana sarvabhauma' kaikala satyanarayana, 'oorvasi' saarada keelaka paatralu pooshinchaaru.
kereerlo 50va chitram aina etuvanti comersial hangulaku pokunda kutumba kathaa chitraanni empika chesukuni.. prekshakaabhimaanulanu alarinchaadu balayya. famili audians ee sinimaaku brahmaratham pattaaru. ke.vi.mahadevan swaraparachina paatalu, nepathya sangeetam, e.vinsent, ajay vinsent kemera work, aachaarya aatreya, veturi, sirivennela paatalu, tanikella bharani, bhamidipati radhakrishna, ji,satyamurthy, vinayaka sharma raasina maatalu sinimaaku plus ayyai. balayya natana, comedy timing, dancelu abhimaanulanu alarinchaayi. ee cinemalo okka fiet kuudaa lekapovadam visesham. balayya natajeevitamlo 'naarii naarii naduma murari' pratyekamaina chitram ani cheppochu.